
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2704 

15 Δεκεμβρίου 2015 


ΑΠΟΦΑΣΕΙ Σ 

Αριθμ. πράξης 53/14.12.2015 

Ορισμός στρατηγικής της πολιτικής για την άσκηση 
της μακροπροληπτικής αρμοδιότητας της Τράπε¬ 
ζας της Ελλάδος 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΚΤΕΛΕΣΤΙΚΗ ΕΠΙΤΡΟΠΗ ΤΗΣ 
ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) τα άρθρα 2, 55Α και 55Γ του Καταστατικού της 
Τράπεζας της Ελλάδος, όπως ισχύει, 
β) το Ν. 4261/2014 «Πρόσβαση στη δραστηριότητα 
των πιστωτικών ιδρυμάτων και προληπτική εποπτεία 
πιστωτικών ιδρυμάτων και επιχειρήσεων (ενσωμάτωση 
της Οδηγίας 2013/36/ΕΕ), κατάργηση του Ν. 3601/2007 
και άλλες διατάξεις.» (ΦΕΚ Α' 107), 
γ) τον Κανονισμό (ΕΕ) αριθ. 575/2013 του Ευρωπαϊκού 
Κοινοβουλίου και του Συμβουλίου, της 26ης Ιουνίου 2013, 
«σχετικά με τις απαιτήσεις προληπτικής εποπτείας για 
πιστωτικά ιδρύματα και επιχειρήσεις επενδύσεων και 
την τροποποίηση του κανονισμού (ΕΕ) αριθ. 648/2012» 
(ΕΕ 1 176 (27.6.2013) 1), 

δ) τον Κανονισμό (ΕΕ) αριθ. 1024/2013 του Συμβουλίου, 
της 15ης Οκτωβρίου 2013, «για την ανάθεση ειδικών κα¬ 
θηκόντων στην Ευρωπαϊκή Κεντρική Τράπεζα σχετικά 
με τις πολιτικές που αφορούν την προληπτική εποπτεία 
των πιστωτικών ιδρυμάτων» (ΕΕ ί 287 (29.10.2013) 63), 
και ιδίως το άρθρο 5 αυτού, 
ε) τον Κανονισμό (ΕΕ) αριθ. 468/2014 της Ευρωπαϊκής 
Κεντρικής Τράπεζας, της 16ης Απριλίου 2014, «που θε¬ 
σπίζει το πλαίσιο συνεργασίας μεταξύ της Ευρωπαϊκής 
Κεντρικής Τ ράπεζας, των εθνικών αρμόδιων αρχών και 
των εθνικών εντεταλμένων αρχών εντός του ενιαίου 
εποπτικού μηχανισμού» (Κανονισμός για το πλαίσιο 
ΕΕΜ) (ΕΕ 1 141 (14.5.2014) 1), και ιδίως τα άρθρα 101-105 
αυτού, 

στ) τον Κανονισμό (ΕΕ) αριθ. 1092/2010 του Ευρωπαϊ¬ 
κού Κοινοβουλίου και του Συμβουλίου, της 24ης Νοεμ¬ 
βρίου 2010, «σχετικά με τη μακροπροληπτική επίβλεψη 
του χρηματοοικονομικού συστήματος της Ευρωπαϊκής 
Ένωσης και τη σύσταση Ευρωπαϊκού Συμβουλίου Συ- 
στημικού Κινδύνου» (ΕΕ Ε 331 (15.12.2010) 1), 
ζ) τη Σύσταση ΕΣΣΚ/2011/3 του Ευρωπαϊκού Συμβου¬ 


λίου Συστημικού Κινδύνου, της 22ας Δεκεμβρίου 2011, 
«σχετικά με τη μακροπροληπτική αρμοδιότητα των εθνι¬ 
κών αρχών» (ΕΕΟ 41 (14.2.2012)1), 
η) τη Σύσταση ΕΣΣΚ/2013/1 του Ευρωπαϊκού Συμβουλί¬ 
ου Συστημικού Κινδύνου, της 4ης Απριλίου 2013, «σχετικά 
με τους ενδιάμεσους στόχους και τα εργαλεία μακρο¬ 
προληπτικής πολιτικής» (ΕΕ Ο 170 (15.6.2013) 1), 
θ) τη Σύσταση ΕΣΣΚ/2014/1 του Ευρωπαϊκού Συμβουλί¬ 
ου Συστημικού Κινδύνου, της 18ης Ιουνίου 2014, «σχετικά 
με καθοδήγηση για τον καθορισμό των ποσοστών αντι- 
κυκλικών αποθεμάτων ασφαλείας» (ΕΕ Ο 293 (2.9.2014) 1), 
ι) την έκδοση του Ευρωπαϊκού Συμβουλίου Συστημι- 
κού Κινδύνου, της 3ης Μαρτίου 2014, με τίτλο "ΕδΒΒ 
ΗεηάάοοΚ οη ΟρθΓαΙίοηαΙίείης ΜεοΐΌ-ρΐΌάβηίίαΙ ΡοΙίογ ίπ 
ίάθ ΒεηΗης ΒοοΙοΓ, 

ια) την Ενδιάμεση Έκθεση Νομισματικής Πολιτικής 2014 
της Τράπεζας της Ελλάδος, και ιδίως το Ειδικό Θέμα 
\/Ι.3 αυτής με τίτλο «Η μακροπροληπτική αρμοδιότητα 
της Τ ράπεζας της Ελλάδος», 
ιβ) τη σκοπιμότητα ορισμού στρατηγικής της πολιτι¬ 
κής για την άσκηση της μακροπροληπτικής αρμοδιότη¬ 
τας της Τ ράπεζας της Ελλάδος, 
ιγ) το γεγονός ότι από τις διατάξεις της παρούσας 
Πράξης δεν προκαλείται δαπάνη εις βάρος του Κρατι¬ 
κού Προϋπολογισμού, αποφάσισε τα ακόλουθα: 

Ορίζεται η ακόλουθη στρατηγική της πολιτικής για 
την άσκηση της μακροπροληπτικής αρμοδιότητας της 
Τ ράπεζας της Ελλάδος. 

I. Ορισμοί 

Γ ια τους σκοπούς της παρούσας Πράξης ισχύουν οι 
ακόλουθοι ορισμοί: 

α) Ακαθάριστο εξωτερικό χρέος: οι υποχρεώσεις ένα¬ 
ντι μη κατοίκων όλων των κλάδων της ελληνικής οικο¬ 
νομίας (δημόσιου και ιδιωτικού τομέα) και, ειδικότερα, 
της Γενικής Κυβέρνησης, της Τράπεζας της Ελλάδος, 
των πιστωτικών ιδρυμάτων και των λοιπών τομέων της 
ελληνικής οικονομίας. 

β) Αποδοτικότητα μακροπροληπτικού εργαλείου: η 
αποδοτικότητα του εργαλείου όπως αυτή ορίζεται στην 
ενότητα 2 της Σύστασης ΕΣΣΚ/2013/1 του Ευρωπαϊκού 
Συμβουλίου Συστημικού Κινδύνου, της 4ης Απριλίου 2013, 
«σχετικά με τους ενδιάμεσους στόχους και τα εργαλεία 
μακροπροληπτικής πολιτικής». 

γ) Αποτελεσματικότητα μακροπροληπτικού εργαλεί¬ 
ου: η αποτελεσματικότητα του εργαλείου όπως αυτή 

ορίζεται στην ενότητα 2 της Σύστασης ΕΣΣΚ/2013/1 του 
Ευρωπαϊκού Συμβουλίου Συστημικού Κινδύνου, της 4ης 
Απριλίου 2013, «σχετικά με τους ενδιάμεσους στόχους 
και τα εργαλεία μακροπροληπτικής πολιτικής». 

δ) Ασφαλιστική επιχείρηση: η ασφαλιστική επιχείρηση 
όπως αυτή ορίζεται στο άρθρο 3, παράγραφος 1, σημείο 
5 του Ν. 4261/2014. 

ε) Ασφαλιστική επιχείρηση τρίτης χώρας: η ασφα¬ 
λιστική επιχείρηση τρίτης χώρας όπως αυτή ορίζεται 
στο άρθρο 13, σημείο 3, της Οδηγίας 2009/138/ΕΚ του 
Ευρωπαϊκού Κοινοβουλίου και του Συμβουλίου, της 
25ης Νοεμβρίου 2009, «σχετικά με την ανάληψη και την 
άσκηση δραστηριοτήτων ασφάλισης και αντασφάλισης 
(Φερεγγυότητα II)». 

στ) Ιδιωτικός τομέας: οι επιχειρήσεις και τα νοικοκυ¬ 
ριά, ειδικότερα οι ασφαλιστικές επιχειρήσεις τα λοιπά 
χρηματοπιστωτικά ιδρύματα, οι μη χρηματοπιστωτικές 
επιχειρήσεις, οι ελεύθεροι επαγγελματίες, οι αγρότες 
και οι ατομικές επιχειρήσεις, καθώς και οι ιδιώτες και 
τα ιδιωτικά μη κερδοσκοπικά ιδρύματα. 

ζ) Ισοζύγιο τρεχουσών συναλλαγών: το άθροισμα των 
ισοζυγίων (εισπράξεις μείον πληρωμές) των αγαθών, 
των υπηρεσιών, των πρωτογενών εισοδημάτων και των 
δευτερογενών εισοδημάτων. Από το μήνα αναφοράς 
Ιανουάριο 2015, η Τράπεζα της Ελλάδος προσάρμοσε 
τη μεθοδολογία κατάρτισης του ισοζυγίου τρεχουσών 
συναλλαγών της Ελλάδας στις συστάσεις και τους ορι¬ 
σμούς του Διεθνούς Νομισματικού Ταμείου (ΙηίβπιαΙιοηαΙ 
ΜοηβΙαΓγ Ρυηά-ΙΜΡ), όπως αυτά καθορίζονται στην τε¬ 
λευταία (6η) έκδοση του Εγχειριδίου για το Ισοζύγιο 
Πληρωμών (ΙΜΡ-ΒΡΜ6- ΒαΙδηοο οί ΡαγπιβπΙε ΜδπυβΙ, 6ΐά 
θάίΐίοπ, 2009). 

η) Καλυμμένη ομολογία: μέσο που αναφέρεται στην 
περίπτωση Β' της παρ. 4 του άρθρου 61 του Ν. 4099/2012 
(Α' 250) (άρθρο 52 παράγραφος 4 της Οδηγίας 2009/65/ 
ΕΚ). 

θ) Καταναλωτικά δάνεια: χρηματοδοτικά ανοίγματα 
οποιουδήποτε είδους προς νοικοκυριά για την κάλυψη 
καταναλωτικών αναγκών, 

ι) Κεντρικός αντισυμβαλλόμενος: ο κεντρικός αντισυμ¬ 
βαλλόμενος όπως αυτός ορίζεται στο άρθρο 3, παρά¬ 
γραφος 1, σημείο 31 του Ν. 4261/2014. 

ια) Μακροπροληπτική αρχή: η μακροπροληπτική αρχή 
όπως αυτή ορίζεται στην ενότητα 2 της Σύστασης 
ΕΣΣΚ/2013/1 του Ευρωπαϊκού Συμβουλίου Συστημικού 
Κινδύνου, της 4ης Απριλίου 2013, «σχετικά με τους εν¬ 
διάμεσους στόχους και τα εργαλεία μακροπροληπτικής 
πολιτικής». Ως μακροπροληπτική αρχή για την Ελλάδα 
έχει οριστεί η Τράπεζα της Ελλάδος, δυνάμει του άρ¬ 
θρου 55Α του Καταστατικού της, όπως ισχύει, 
ιβ) Μη εξυπηρετούμενα ανοίγματα: τα μη εξυπηρετού¬ 
μενα ανοίγματα, σύμφωνα με τον Εκτελεστικό Κανονι¬ 
σμό (ΕΕ) 2015/227 της Επιτροπής, της 9ης Ιανουάριου 
2015, «για την τροποποίηση του Εκτελεστικού Κανονι¬ 
σμού (ΕΕ) αριθ. 680/2014 της Επιτροπής για τη θέσπιση 
εκτελεστικών τεχνικών προτύπων όσον αφορά την υπο¬ 
βολή εποπτικών αναφορών από τα ιδρύματα, σύμφωνα 
με τον Κανονισμό (ΕΕ) αριθ. 575/2013 του Ευρωπαϊκού 
Κοινοβουλίου και του Συμβουλίου». 

ιγ) Νομισματικά Χρηματοπιστωτικά Ιδρύματα (ΝΧΙ): 
η Τράπεζα της Ελλάδος, τα πιστωτικά ιδρύματα που 
λειτουργούν στην Ελλάδα και τα αμοιβαία κεφάλαια 
χρηματαγοράς, 


ιδ) Πιστωτικό ίδρυμα: το πιστωτικό ίδρυμα όπως αυτό 
ορίζεται στο άρθρο 3, παράγραφος 1, σημείο 1 του 
Ν. 4261/2014. 

ιε) Στεγαστικά δάνεια: χρηματοδοτικά ανοίγματα προς 
νοικοκυριά για την απόκτηση ή επισκευή οικιστικού ακι¬ 
νήτου, με εξασφάλιση επί οικιστικού ακινήτου. 

ιστ) Συστημικός κίνδυνος: ο συστημικός κίνδυνος όπως 
αυτός ορίζεται στο άρθρο 3, παράγραφος 1, σημείο 10 
του Ν. 4261/2014. Δύο είναι οι διαστάσεις του συστημι- 
κού κινδύνου: 

ί. η διαρθρωτική διάσταση του συστημικού κινδύνου 
όπως αυτή ορίζεται στην ενότητα 2 της Σύστασης 
ΕΣΣΚ/2013/1 του Ευρωπαϊκού Συμβουλίου Συστημικού 
Κινδύνου, της 4ης Απριλίου 2013, «σχετικά με τους εν¬ 
διάμεσους στόχους και τα εργαλεία μακροπροληπτικής 
πολιτικής», 

ϋ. η κυκλική διάσταση του συστημικού κινδύνου όπως 
αυτή ορίζεται στην ενότητα 2 της Σύστασης ΕΣΣΚ/2013/1 
του Ευρωπαϊκού Συμβουλίου Συστημικού Κινδύνου, της 
4ης Απριλίου 2013, «σχετικά με τους ενδιάμεσους στό¬ 
χους και τα εργαλεία μακροπροληπτικής πολιτικής», 
ιζ) Τιτλοποίηση: η τιτλοποίηση όπως αυτή ορίζεται 
στο άρθρο 3, παράγραφος 1, σημείο 50 του Ν. 4261/2014. 

ιη) Χρέος υψηλής εξοφλητικής προτεραιότητας (εοηίοΓ 
άθόΐ): χρέος που βρίσκεται σε υψηλή σειρά εξόφλησης, 
δηλαδή σε περίπτωση εκκαθάρισης ικανοποιείται κατά 
προτεραιότητα, 

ιθ) Χρηματοδότηση ιδιωτικού τομέα: τα δάνεια που 
χορηγούν τα ΝΧΙ στον ιδιωτικό τομέα, οι τοποθετήσεις 
των ΝΧΙ σε εταιρικά ομόλογα, τα τιτλοποιημένα δάνεια 
και τα τιτλοποιημένα εταιρικά ομόλογα, 
κ) Χρηματοπιστωτικό ίδρυμα: το χρηματοπιστωτικό 
ίδρυμα ή, αλλιώς, το χρηματοοικονομικό ίδρυμα όπως 
αυτό ορίζεται στο άρθρο 2, σημείο α) του Κανονισμού 
(ΕΕ) αριθ. 1092/2010. Ο εν λόγω ορισμός περιλαμβάνει 
οποιαδήποτε επιχείρηση εμπίπτει στο πεδίο εφαρμογής 
της νομοθεσίας που αναφέρεται στο άρθρο 1 παράγρα¬ 
φος 2 του Κανονισμού (ΕΕ) αριθ. 1093/2010, του Κανονι¬ 
σμού (ΕΕ) αριθ. 1094/2010 και του Κανονισμού (ΕΕ) αριθ. 
1095/2010, καθώς και κάθε άλλη επιχείρηση ή οντότητα 
με κύρια δραστηριότητα παρόμοιου χαρακτήρα, 
κα) Χρηματοπιστωτικό σύστημα: το χρηματοπιστωτι¬ 
κό σύστημα ή, αλλιώς, το χρηματοοικονομικό σύστημα 
όπως αυτό ορίζεται στο άρθρο 2, σημείο β) του Κανονι¬ 
σμού (ΕΕ) αριθ. 1092/2010. Ο εν λόγω ορισμός περιλαμ¬ 
βάνει όλα τα χρηματοπιστωτικά ιδρύματα, τις αγορές, 
τα προϊόντα και τις υποδομές αγορών. 

II. Στόχοι μακροπροληπτικής πολιτικής 
1. Η Τράπεζα της Ελλάδος, σύμφωνα με το άρθρο 55Α 
του Καταστατικού της, όπως ισχύει, «...ασκεί μεταξύ άλ¬ 
λων την μακροπροληπτική αρμοδιότητα προς ενίσχυση 
της ανθεκτικότητας του χρηματοπιστωτικού συστή¬ 
ματος και μείωση της συσσώρευσης των συστημικών 
κινδύνων. Ιδίως, η Τράπεζα της Ελλάδος αναγνωρίζει, 
παρακολουθεί και αξιολογεί αυτούς τους κινδύνους και 
λαμβάνει τα μέτρα που προβλέπει ο νόμος...... Η άσκηση 

μακροπροληπτικής πολιτικής από την Τράπεζα της Ελ¬ 
λάδος (μακροπροληπτική αρμοδιότητα) έχει ως απώτε¬ 
ρο στόχο τη συμβολή στη διαφύλαξη της σταθερότητας 
του χρηματοπιστωτικού συστήματος ως συνόλου, μέσω 
της ενίσχυσης της ανθεκτικότητάς του και της μείωσης 
της συσσώρευσης των συστημικών κινδύνων, ώστε να 
διασφαλίζεται με τον τρόπο αυτό η διατηρήσιμη συμ- 

βολή του χρηματοπιστωτικού τομέα στην οικονομική 
ανάπτυξη. Σε αυτό το πλαίσιο, η Τράπεζα της Ελλάδος 
επιδιώκει την πρόληψη και τον περιορισμό τόσο της 
κυκλικής όσο και της διαρθρωτικής διάστασης του συ- 
στημικού κινδύνου. 

2. Προς επίτευξη του απώτερου στόχου της μακρο¬ 
προληπτικής πολιτικής, η Τράπεζα της Ελλάδος επιδιώ¬ 
κει ενδιάμεσους στόχους, οι οποίοι αφορούν το εθνικό 
χρηματοπιστωτικό σύστημα ως σύνολο. Οι ενδιάμεσοι 
αυτοί στόχοι περιλαμβάνουν: 

α) Τη διαμόρφωση κατάλληλου επιπέδου πιστωτικής 
επέκτασης και μόχλευσης, συμπεριλαμβανομένων της 
πρόληψης και του περιορισμού της υπερβολικής πιστω¬ 
τικής επέκτασης και μόχλευσης, εφόσον υφίστανται. 

β) Την πρόληψη και τον περιορισμό της υπερβολικής 
ασυμφωνίας ληκτότητας απαιτήσεων-υποχρεώσεων και 
της έλλειψης ρευστότητας της αγοράς. 

γ) Τον περιορισμό της άμεσης και έμμεσης συγκέ¬ 
ντρωσης χρηματοδοτικών ανοιγμάτων. 

δ) Τον περιορισμό των συστημικών επιπτώσεων λόγω 
εσφαλμένων κινήτρων, με σκοπό τη μείωση του ηθικού 
κινδύνου. 

ε) Την ενίσχυση της ανθεκτικότητας των υποδομών 
του χρηματοπιστωτικού συστήματος. 

3. Η Τράπεζα της Ελλάδος εξετάζει, κατά περίπτωση, 
την ανάγκη ορισμού περαιτέρω ενδιάμεσων στόχων 
μακροπροληπτικής πολιτικής, λαμβάνοντας υπόψη τις 
εξελίξεις στα διαρθρωτικά χαρακτηριστικά του χρημα¬ 
τοπιστωτικού συστήματος και την εμφάνιση νέων τύπων 
συστημικών κινδύνων. 

III. Εργαλεία μακροπροληπτικής πολιτικής 
1. Η Τράπεζα της Ελλάδος επιδιώκει τον απώτερο 
στόχο και τους ενδιάμεσους στόχους της μακροπρολη¬ 
πτικής πολιτικής με τα διαθέσιμα σε αυτήν μακροπρο¬ 
ληπτικά εργαλεία (μέτρα), σύμφωνα με τις διατάξεις της 
κείμενης νομοθεσίας. Τα εργαλεία αυτά περιλαμβάνουν: 

α) Το αντικυκλικό κεφαλαιακό απόθεμα ασφαλεί¬ 
ας κατά την έννοια των άρθρων 123 και 127-130 του 
Ν. 4261/2014. 

β) Το απόθεμα ασφαλείας των παγκοσμίως συστημι- 
κά σημαντικών ιδρυμάτων (Θ-3ΙΙ) κατά την έννοια του 
άρθρου 124 του Ν. 4261/2014. 

γ) Το απόθεμα ασφαλείας των λοιπών συστημικά ση¬ 
μαντικών ιδρυμάτων (0-311) κατά την έννοια του άρθρου 
124 του Ν. 4261/2014. 

δ) Το απόθεμα ασφαλείας συστημικού κινδύνου κατά 
την έννοια των άρθρων 125-126 του Ν. 4261/2014. 

ε) Τα μέτρα που προβλέπονται από το άρθρο 458 του 
Κανονισμού (ΕΕ) αριθ. 575/2013, σύμφωνα με τις προϋπο¬ 
θέσεις που αυτό ορίζει. Τ α μέτρα αυτά εφαρμόζονται στα 
ιδρύματα (όπως αυτά ορίζονται στο άρθρο 4 του εν λόγω 
Κανονισμού) που έχουν λάβει άδεια λειτουργίας στην Ελ¬ 
λάδα ή σε υποσύνολο των ιδρυμάτων αυτών και αφορούν: 

ί. το επίπεδο ιδίων κεφαλαίων που ορίζεται στο άρθρο 
92 του εν λόγω Κανονισμού, 
ϋ. τις απαιτήσεις για τα μεγάλα χρηματοδοτικά ανοίγ¬ 
ματα που ορίζονται στο άρθρο 392 και τα άρθρα 395 
έως 403 του εν λόγω Κανονισμού, 
μι. τις απαιτήσεις δημοσιοποίησης που ορίζονται στα 
άρθρα 431 έως 455 του εν λόγω Κανονισμού, 
ίν. το επίπεδο του αποθέματος ασφαλείας διατήρη¬ 
σης κεφαλαίου που προβλέπεται στο άρθρο 122 του 
Ν. 4261/2014, 


ν. τις απαιτήσεις ρευστότητας που καθορίζονται στο 
έκτο μέρος του εν λόγω Κανονισμού, 

νί. τη στάθμιση κινδύνου με στόχευση στις «φούσκες 
κερδοσκοπίας» στον τομέα των οικιστικών και επαγ¬ 
γελματικών ακινήτων ή στα ανοίγματα εντός του χρη¬ 
ματοπιστωτικού τομέα, 

στ) Τα μέτρα που προβλέπονται από τα άρθρα 124, 
παρ. 2 και 164 παρ. 5 του Κανονισμού (ΕΕ) αριθ. 575/2013. 

ζ) Κάθε εργαλείο (μέτρο) που τίθεται νομοθετικά στη 
διάθεση της Τράπεζας της Ελλάδος και αποσκοπεί στην 
επίτευξη του απώτερου στόχου ή των ενδιάμεσων στό¬ 
χων μακροπροληπτικής πολιτικής. 

Η Τράπεζα της Ελλάδος λαμβάνει τα ως άνω μέτρα 
υπό την ιδιότητα της εντεταλμένης ή, κατά περίπτωση, 
της αρμόδιας αρχής κατά την έννοια του Ν. 4261/2014 
και του Κανονισμού (ΕΕ) αριθ. 575/2013. 

2. Η Τράπεζα της Ελλάδος εξετάζει, κατά περίπτωση, 
την επάρκεια των διαθέσιμων σε αυτήν μακροπρολη¬ 
πτικών εργαλείων (μέτρων), λαμβάνοντας υπόψη την 
αποτελεσματικότητα και την αποδοτικότητά τους στην 
επίτευξη του απώτερου στόχου και των ενδιάμεσων 
στόχων μακροπροληπτικής πολιτικής. 

IV. Πλαίσιο για την άσκηση μακροπροληπτικής πο¬ 
λιτικής 

1. Η άσκηση μακροπροληπτικής πολιτικής από την 
Τράπεζα της Ελλάδος περιλαμβάνει τα ακόλουθα τέσ¬ 
σερα στάδια: 

α) Την παρακολούθηση των κινδύνων του χρηματοπι¬ 
στωτικού συστήματος. Σε αυτό το στάδιο εντοπίζονται, 
μέσω κατάλληλων δεικτών, οι ευπάθειες του χρηματο¬ 
πιστωτικού συστήματος σε σχέση με τους ενδιάμεσους 
στόχους μακροπροληπτικής πολιτικής και αναγνωρίζο¬ 
νται οι συναφείς συστημικοί κίνδυνοι. 

β) Την επιλογή των κατάλληλων μακροπροληπτικών 
εργαλείων, καθώς και τη βαθμονόμηση (οαΙίάΓδΙίοη) αυ¬ 
τών, με σκοπό την πρόληψη και τον περιορισμό των 
συναφών συστημικών κινδύνων και την επίτευξη του 
απώτερου στόχου και των ενδιάμεσων στόχων μακρο¬ 
προληπτικής πολιτικής. 

γ) Την εφαρμογή της μακροπροληπτικής πολιτικής, η 
οποία συνίσταται στη λήψη αποφάσεων αναφορικά με 
τη χρήση (ενεργοποίηση, βαθμονόμηση, απενεργοποίη- 
ση) των κατάλληλων μακροπροληπτικών εργαλείων για 
την επίτευξη του απώτερου στόχου και των ενδιάμεσων 
στόχων μακροπροληπτικής πολιτικής. 

δ) Την αξιολόγηση της εφαρμογής της μακροπρο¬ 
ληπτικής πολιτικής. Σε αυτό το στάδιο εξετάζονται τα 
αποτελέσματα της χρήσης των μακροπροληπτικών ερ¬ 
γαλείων και εξάγονται σχετικά συμπεράσματα. 

2. Η Τ ράπεζα της Ελλάδος επανεξετάζει την καταλλη¬ 
λότητα και την επάρκεια του πλαισίου για την άσκηση 
μακροπροληπτικής πολιτικής, εφόσον κρίνεται σκόπιμο, 
λαμβάνοντας υπόψη τα συμπεράσματα από την αξιολό¬ 
γηση της εφαρμογής της μακροπροληπτικής πολιτικής, 
τις εξελίξεις στα διαρθρωτικά χαρακτηριστικά του εθνι¬ 
κού και ευρωπαϊκού χρηματοπιστωτικού συστήματος, 
τις τάσεις μακροπροληπτικής πολιτικής που διαμορφώ¬ 
νονται διεθνώς και το εκάστοτε ισχύον θεσμικό πλαίσιο. 

V. Παρακολούθηση κινδύνων του χρηματοπιστωτικού 
συστήματος 

Η Τράπεζα της Ελλάδος παρακολουθεί τους κινδύνους 
του χρηματοπιστωτικού συστήματος μέσω δεικτών, ανά 
ενδιάμεσο στόχο μακροπροληπτικής πολιτικής. 

Ενδεικτικά, παρακολουθούνται οι ακόλουθοι δείκτες: 
1. Δείκτες για την παρακολούθηση της πιστωτικής 
επέκτασης και μόχλευσης: 
α) Παρακολούθηση των πιστωτικών εξελίξεων 
ί. Εξέλιξη της χρηματοδότησης του εγχώριου ιδιωτικού 
τομέα (ρΐΌννΙά οί ΟΓθόίΙ Ιο Ιάο όοπιοείίο ρπναΐβ εοοίοή: 
Παρακολουθείται σε ατομική βάση και ορίζεται ως η 
ποσοστιαία μεταβολή του υπολοίπου της χρηματοδό¬ 
τησης του εγχώριου ιδιωτικού τομέα από τα ΝΧΙ, όπως 
δημοσιεύεται από την Τράπεζα της Ελλάδος. 

ϋ. Χρηματοδότηση του εγχώριου ιδιωτικού τομέα προς 
το Ακαθάριστο Εγχώριο Προϊόν (οΓθόίί Ιο Ιάθ όοπιοείίο 
ριϊναίο εοοΙΟΓ Ιο 9ΙΌ53 όοπΐθ3ΐίο ρωόυοί - ΟϋΡ): Παρακο- 
λουθείται σε ατομική βάση και ορίζεται ως ο λόγος του 
υπολοίπου της χρηματοδότησης του εγχώριου ιδιωτι¬ 
κού τομέα από τα ΝΧΙ προς την αξία του Ακαθάριστου 
Εγχώριου Προϊόντος (ΑΕΠ) σε τρέχουσες τιμές, όπως 
αυτά δημοσιεύονται από την Τράπεζα της Ελλάδος και 
την Ελληνική Στατιστική Αρχή (ΕΛΣΤΑΤ) αντίστοιχα. 

μι. Διαφορά των πιστώσεων προς το ΑΕΠ (οΓθόίΙ-Ιο- 
ΘϋΡ ραρ): Ορίζεται ως η απόκλιση του δείκτη «Χρημα¬ 
τοδότηση του εγχώριου ιδιωτικού τομέα προς το Ακα¬ 
θάριστο Εγχώριο Προϊόν» από τη μακροπρόθεσμη τάση 
του. ίν. Τυποποιημένη διαφορά των πιστώσεων προς το 
ΑΕΠ (βΙαηόαΓόίβθό ΟΓθόίΙ-Ιο-ΘΟΡ ρ3ρ): Ορίζεται όπως 
προβλέπεται στην ενότητα 2 της Σύστασης του Ευρω¬ 
παϊκού Συμβουλίου Συστημικού Κινδύνου ΕΣΣΚ/2014/1, 
της 18ης Ιουνίου 2014, «σχετικά με καθοδήγηση για τον 
καθορισμό των ποσοστών αντικυκλίκων αποθεμάτων 
ασφαλείας», και υπολογίζεται σύμφωνα με τα οριζόμενα 
στο μέρος I του παραρτήματος της ίδιας Σύστασης, 
β) Παρακολούθηση της δυνητικής υπερεκτίμησης των 
τιμών των ακινήτων 

ί. Εξέλιξη των τιμών των επαγγελματικών ακινήτων 
(οοπιπίθΓοίβΙ ΓΘ3Ι Θ3ΐα1θ ρποο ρΐΌννίά Γ3ίθ): Ορίζεται ως 
η ποσοστιαία μεταβολή των εκτιμώμενων εμπορικών 
αξιών των επαγγελματικών ακινήτων (γραφείων και κα¬ 
ταστημάτων) στην Ελλάδα, όπως δημοσιεύεται από την 
Τ ράπεζα της Ελλάδος. 

ϋ. Διαφορά της εξέλιξης των τιμών των επαγγελματι¬ 
κών ακινήτων (οοπιπίθΓοίβΙ ΓββΙ Θ3ΐ3ίθ ρποο ρΓοννΙό ταίο 
93ρ): Ορίζεται ως η απόκλιση του δείκτη «Εξέλιξη των 
τιμών των επαγγελματικών ακινήτων» από τη μακρο¬ 
πρόθεσμη τάση του. 

μι. Εξέλιξη των τιμών των οικιστικών ακινήτων 
(Γθ 3 ίόθπΙί 3 ΐ ΓθαΙ Θ 5 ΐ 3 ίθ ρποο ρΐΌννΐά Γ 3 ίθ): Ορίζεται ως 
η ποσοστιαία μεταβολή των εκτιμώμενων εμπορικών 
αξιών των διαμερισμάτων στην Ελλάδα, όπως δημοσι¬ 
εύεται από την Τράπεζα της Ελλάδος. 

ίν. Διαφορά της εξέλιξης των τιμών των οικιστικών 
ακινήτων (ΓθείόθπΙώΙ ΓθαΙ Θ5ί3ΐθ ρποο ρΓοννΐό Γ3ίο 93Ρ): 
Ορίζεται ως η απόκλιση του δείκτη «Εξέλιξη των τιμών 
των οικιστικών ακινήτων» από τη μακροπρόθεσμη τάση 
του. 

γ) Παρακολούθηση των εξωτερικών ανισορροπιών 
ί. Ισοζύγιο τρεχουσών συναλλαγών προς ΑΕΠ (ουποηΐ 
3θοουπί 03Ι3Π0Θ Ιο ΟϋΡ): Ορίζεται ως ο λόγος της αξίας 
του ισοζυγίου τρεχουσών συναλλαγών προς την αξία 
του ΑΕΠ σε τρέχουσες τιμές, όπως αυτά δημοσιεύο¬ 
νται από την Τράπεζα της Ελλάδος και την ΕΛΣΤΑΤ 
αντίστοιχα. 

Ιί. Ακαθάριστο εξωτερικό χρέος προς ΑΕΠ ( 91 Ό 55 
θχΙθγπβΙ όθόΐ Ιο ΟϋΡ): Ορίζεται ως ο λόγος της αξίας 


του ακαθάριστου εξωτερικού χρέους προς την αξία του 
ΑΕΠ σε τρέχουσες τιμές, όπως αυτά δημοσιεύονται από 
την Τράπεζα της Ελλάδος και την ΕΛΣΤΑΤ αντίστοιχα. 

δ) Παρακολούθηση της ευρωστίας των πιστωτικών 
ιδρυμάτων 

ί. Ποσοστό κάλυψης των μη εξυπηρετούμενων ανοιγ¬ 
μάτων από συσσωρευμένες προβλέψεις (οονβΓβρβ Γ3ΐίο): 
Παρακολουθείται σε ατομική βάση για τα πιστωτικά 
ιδρύματα που έχουν λάβει άδεια λειτουργίας από την 
Τράπεζα της Ελλάδος. Ορίζεται ως ο λόγος της αξίας 
των συσσωρευμένων λογιστικών προβλέψεων για τον 
πιστωτικό κίνδυνο προς την αξία του συνόλου των μη 
εξυπηρετούμενων ανοιγμάτων. 

ϋ. Καθαρό επιτοκιακό περιθώριο (πθΙ ίπΙθΓθεΙ αιαί'ριπ 
- ΝΙΜ): Παρακολουθείται σε ατομική βάση για τα πι¬ 
στωτικά ιδρύματα που έχουν λάβει άδεια λειτουργίας 
από την Τράπεζα της Ελλάδος. Ορίζεται ως ο λόγος 
της αξίας των καθαρών εσόδων από τόκους (δηλαδή 
έσοδα από τόκους μείον έξοδα για τόκους) προς το 
μέσο ενεργητικό. 

μι. Δείκτης μόχλευσης (ΙονθΓβρβ Γ 3 ίίο): Παρακολουθείται 
σε ενοποιημένη βάση για τα πιστωτικά ιδρύματα που 
έχουν λάβει άδεια λειτουργίας από την Τράπεζα της 
Ελλάδος. Ορίζεται όπως προβλέπεται από το άρθρο 429 
του Κανονισμού 575/2013 του Ευρωπαϊκού Κοινοβουλίου 
και του Συμβουλίου, της 26ης Ιουνίου 2013, «σχετικά με τις 
απαιτήσεις προληπτικής εποπτείας για πιστωτικά ιδρύ¬ 
ματα και επιχειρήσεις επενδύσεων και την τροποποίηση 
του κανονισμού (ΕΕ) αριθ. 648/2012» και τον κατ' εξουσιο¬ 
δότηση Κανονισμό (ΕΕ) 2015/62 της Επιτροπής, της 10ης 
Οκτωβρίου 2014, «για την τροποποίηση του κανονισμού 
(ΕΕ) αριθ. 575/2013 του Ευρωπαϊκού Κοινοβουλίου και του 
Συμβουλίου όσον αφορά τον δείκτη μόχλευσης», 
ε) Παρακολούθηση της δανειακής επιβάρυνσης του 
ιδιωτικού τομέα 

ί. Δάνεια σε ιδιώτες και ιδιωτικά μη κερδοσκοπικά ιδρύ¬ 
ματα προς ακαθάριστο διαθέσιμο εισόδημα (Ιηάίνίάϋ3ΐ3’ 
3ηά ρπναίθ ποπ-ρΓοίίΙ ϊηβΐίίυΐίοηβ’ άθάΙ-Ιο-ίηοοπιβ ταΐίο): 
Παρακολουθείται σε ατομική βάση και ορίζεται ως ο 
λόγος του υπολοίπου των δανείων (στεγαστικών, κατα¬ 
ναλωτικών και λοιπών δανείων) σε ιδιώτες και ιδιωτικά 
μη κερδοσκοπικά ιδρύματα από τα ΝΧΙ προς την αξία 
του ακαθάριστου διαθέσιμου εισοδήματος τους, όπως 
αυτά δημοσιεύονται από την Τ ράπεζα της Ελλάδος και 
την ΕΛΣΤΑΤ αντίστοιχα. 

ϋ. Χρηματοδότηση των μη χρηματοπιστωτικών επιχει¬ 
ρήσεων προς ΑΕΠ (οΓθόίί Ιο ηοη-ΐίηαηοώΙ οοΓροΓ3ΐίοπ5 Ιο 
ΘϋΡ): Παρακολουθείται σε ατομική βάση και ορίζεται 
ως ο λόγος του υπολοίπου της χρηματοδότησης των 
μη χρηματοπιστωτικών επιχειρήσεων (συμπεριλαμβα¬ 
νομένων των ελεύθερων επαγγελματιών, των αγροτών 
και των ατομικών επιχειρήσεων) από τα ΝΧΙ προς την 
αξία του ΑΕΠ σε τρέχουσες τιμές, όπως αυτά δημοσι¬ 
εύονται από την Τράπεζα της Ελλάδος και την ΕΛΣΤΑΤ 
αντίστοιχα, 

στ) Παρακολούθηση της τιμολόγησης του κινδύνου 
ί. Εξέλιξη του Γ ενικού Δείκτη Τ ιμών του Χρηματιστη¬ 
ρίου Αθηνών 

ϋ. Εξέλιξη του κλαδικού δείκτη «ΡΤδΕ/Χ.Α. Τράπεζες» 
του Χρηματιστηρίου Αθηνών 
μι. Διαφορά αποδόσεων (σε μονάδες βάσης) των δε¬ 
καετών ομολόγων αναφοράς του Ελληνικού και του 
Γερμανικού Δημοσίου, 

ζ) Παρακολούθηση ακραίων καταστάσεων στις αγορές 
χρηματοδότησης των πιστωτικών ιδρυμάτων 

Ενδεικτικά, παρακολουθείται η απόδοση των ασφαλί¬ 
στρων τραπεζικών συμβολαίων ανταλλαγής πιστωτικής 
αθέτησης (άαηΚ ΟΓθάίΙ άοίαυίί ενναρ - Οϋ3 ρΓβηηία). 

2. Δείκτες για την παρακολούθηση της ασυμφωνίας 
ληκτότητας απαιτήσεων-υποχρεώσεων και της ρευστό¬ 
τητας της αγοράς 

ί. Δείκτης χορηγήσεων προς καταθέσεις (Ιοαηε-ίο- 
άοροείίε Γαίίο - Ι_Τϋ Γαίίο): Παρακολουθείται σε ατομική 
βάση για τα πιστωτικά ιδρύματα που έχουν λάβει άδεια 
λειτουργίας από την Τράπεζα της Ελλάδος και ορίζεται 
ως ο λόγος του συνολικού υπολοίπου των δανείων και 
προκαταβολών σε πελάτες μετά από προβλέψεις προς 
το σύνολο των καταθέσεων των πελατών. 

Ν/Εκδοση διαπραγματεύσιμων σε οργανωμένες αγο¬ 
ρές τίτλων των πιστωτικών ιδρυμάτων (ίδευαηοο οί 
πΐ3Γ(<θΐ30Ιθ εοουιϊΐίθε): Παρακολουθείται σε ενοποιημέ¬ 
νη βάση η έκδοση χρέους υψηλής εξοφλητικής προτε¬ 
ραιότητας, καλυμμένων ομολογιών και τιτλοποιημένων 
απαιτήσεων για τα πιστωτικά ιδρύματα που έχουν λάβει 
άδεια λειτουργίας από την Τράπεζα της Ελλάδος. Δεν 
περιλαμβάνονται οι τίτλοι που εκδίδονται και διακρα- 
τούνται από τα ίδια τα πιστωτικά ιδρύματα για σκοπούς 
αναχρηματοδότησης από το Ευρωσύστημα. 

ϋί.Έκδοση διαπραγματεύσιμων σε οργανωμένες αγο¬ 
ρές εταιρικών ομολόγων (ίεευαηοο οί οογρογθΙθ όοηάε). 

ιν. Χρηματοδότηση από το Ευρωσύστημα προς σύ¬ 
νολο ενεργητικού (ΕυΓοεγείοπι ίυηάίηρ Ιο ΙοίθΙ θεεοίε): 
Παρακολουθείται σε ατομική βάση για τα πιστωτικά 
ιδρύματα που έχουν λάβει άδεια λειτουργίας από την 
Τράπεζα της Ελλάδος και ορίζεται ως ο λόγος της 
χρηματοδότησης των πιστωτικών ιδρυμάτων από το 
Ευρωσύστημα προς το σύνολο του ενεργητικού τους. 

ν. Διαφορά αποδόσεων (σε μονάδες βάσης) των δε¬ 
καετών ομολόγων αναφοράς του Ελληνικού και του 
Γερμανικού Δημοσίου. 

νι. Δείκτης Κάλυψης Ρευστότητας (Ιίρυίάίίγ οονβΓορο 
Γ3ίίο - ΕΟΒ): Παρακολουθείται σε ατομική βάση για τα 
πιστωτικά ιδρύματα που έχουν λάβει άδεια λειτουργίας 
από την Τράπεζα της Ελλάδος. Ορίζεται όπως προβλέ- 
πεται από το άρθρο 412 του Κανονισμού 575/2013 του 
Ευρωπαϊκού Κοινοβουλίου και του Συμβουλίου, της 26ης 
Ιουνίου 2013, «σχετικά με τις απαιτήσεις προληπτικής 
εποπτείας για πιστωτικά ιδρύματα και επιχειρήσεις 
επενδύσεων και την τροποποίηση του κανονισμού (ΕΕ) 
αριθ. 648/2012» και τον κατ' εξουσιοδότηση Κανονισμό 
(ΕΕ) 2015/61 της Επιτροπής, της 10ης Οκτωβρίου 2014, 
«για τη συμπλήρωση του κανονισμού (ΕΕ) 575/2013 όσον 
αφορά την απαίτηση κάλυψης του κινδύνου ρευστότη¬ 
τας για τα πιστωτικά ιδρύματα». 

3. Δείκτες για την παρακολούθηση της άμεσης και 
έμμεσης συγκέντρωσης χρηματοδοτικών ανοιγμάτων 

ί. Χρηματοδότηση των μη χρηματοπιστωτικών επι¬ 
χειρήσεων προς το σύνολο της χρηματοδότησης 
του εγχώριου ιδιωτικού τομέα (ΟΓθάίΙ Ιο ηοπ-ίίπαηοίαΙ 
οοιροΓαΙίοπε ίο ΙοίαΙ ΟΓθάίΙ Ιο ίίιο άορηοείίο μηναίο εοοίοΓ): 
Παρακολουθείται σε ατομική βάση και ορίζεται ως ο 
λόγος του υπολοίπου της χρηματοδότησης των μη χρη¬ 
ματοπιστωτικών επιχειρήσεων (συμπεριλαμβανομένων 
των ελεύθερων επαγγελματιών, των αγροτών και των 
ατομικών επιχειρήσεων) από τα ΝΧΙ προς το υπόλοιπο 
της συνολικής χρηματοδότησης του εγχώριου ιδιωτι¬ 


κού τομέα από τα ΝΧΙ, όπως αυτά δημοσιεύονται από 
την Τράπεζα της Ελλάδος. Επίσης, για τους κύριους 
κλάδους δραστηριότητας των μη χρηματοπιστωτικών 
επιχειρήσεων, παρακολουθείται η χρηματοδότηση και 
κατά κλάδο προς το σύνολο της χρηματοδότησης των 
μη χρηματοπιστωτικών επιχειρήσεων από τα ΝΧΙ. 

ϋ. Χρηματοδότηση των ιδιωτών και ιδιωτικών μη κερδο¬ 
σκοπικών ιδρυμάτων προς το σύνολο της χρηματοδότη¬ 
σης του εγχώριου ιδιωτικού τομέα (ΟΓθάίΙ Ιο ίηάίνίάυαίε βπά 
ρπναίθ ποπ-ρΓοίίΙ ίηείίίυίίοηε Ιο Ιοί3ΐ ΟΓθάίΙ Ιο Ιίιο άοπηοείίο 
μηναίο 5ΘοΙογ): Παρακολουθείται σε ατομική βάση και 
ορίζεται ως ο λόγος του υπολοίπου της χρηματοδότησης 
των ιδιωτών και ιδιωτικών μη κερδοσκοπικών ιδρυμάτων 
από τα ΝΧΙ προς το υπόλοιπο της συνολικής χρηματοδό¬ 
τησης του εγχώριου ιδιωτικού τομέα από τα ΝΧΙ, όπως 
αυτά δημοσιεύονται από την Τράπεζα της Ελλάδος, 

ίϋ. Στεγαστικά δάνεια προς χρηματοδότηση σε ιδιώτες 
και ιδιωτικά μη κερδοσκοπικά ιδρύματα (ίιουείηρ Ιοβπε ίο 
ΟΓθάίΙ Ιο Ιίιο ίηάίνίάυαίε 3ηά μηναίο ηοη-ρΓοίίί ίηεΐίίυίίοηε): 
Παρακολουθείται σε ατομική βάση και ορίζεται ως ο 
λόγος του υπολοίπου των στεγαστικών δανείων προς 
το υπόλοιπο της χρηματοδότησης των ιδιωτών και ιδι¬ 
ωτικών μη κερδοσκοπικών ιδρυμάτων από τα ΝΧΙ, όπως 
αυτά δημοσιεύονται από την Τράπεζα της Ελλάδος. 

ίν. Καταναλωτικά δάνεια προς χρηματοδότηση σε ιδι¬ 
ώτες και ιδιωτικά μη κερδοσκοπικά ιδρύματα (οοηευπΊβΓ 
ΟΓθάίΙ ίο ΟΓβάίί ίο ΙΙίθ ίηάίνίάυβίε αηά μηναίο ηοη-ρΓοίίί 
ίηδίίΐυίίοηε): Παρακολουθείται σε ατομική βάση και ορί¬ 
ζεται ως ο λόγος του υπολοίπου των καταναλωτικών 
δανείων προς το υπόλοιπο της χρηματοδότησης των 
ιδιωτών και ιδιωτικών μη κερδοσκοπικών ιδρυμάτων 
από τα ΝΧΙ, όπως αυτά δημοσιεύονται από την Τράπεζα 
της Ελλάδος, 

ν. Χρηματοδότηση του εγχώριου ιδιωτικού τομέα σε 
ξένο νόμισμα προς το σύνολο της χρηματοδότησης του 
εγχώριου ιδιωτικού τομέα (οΓθάϋ ίο ίίιο άοπιοείίο μηναίο 
εοοΙΟΓ ίη ίοΓβίρη ουποηογ ίο ΙοίαΙ ΟΓθάίΙ ίο Ιάο άοπιοείίο 
μηναίο εοοίοΓ): Παρακολουθείται σε ατομική βάση και 
ορίζεται ως ο λόγος του υπολοίπου της χρηματοδότη¬ 
σης του εγχώριου ιδιωτικού τομέα σε ξένο νόμισμα από 
τα ΝΧΙ προς το υπόλοιπο της συνολικής χρηματοδό¬ 
τησης του εγχώριου ιδιωτικού τομέα από τα ΝΧΙ, όπως 
αυτά δημοσιεύονται από την Τράπεζα της Ελλάδος, 

νί. Περιουσιακά στοιχεία στο εξωτερικό προς σύνολο 
ενεργητικού (ίοΓθίρη αεεοΐδ ίο ΙοίαΙ αεεοίε): Παρακολου- 
θείται σε ενοποιημένη βάση για τα πιστωτικά ιδρύματα 
που έχουν λάβει άδεια λειτουργίας από την Τράπεζα 
της Ελλάδος και ορίζεται ως ο λόγος της αξίας του 
ενεργητικού των θυγατρικών και των υποκαταστημάτων 
τους στο εξωτερικό προς την αξία του συνόλου του 
ενεργητικού τους. 

νϋ. Έκθεση των ασφαλιστικών επιχειρήσεων ένα¬ 
ντι του τραπεζικού τομέα (οχροευΓβ οί ίίιο ίηευΓαηο© 
υηάοΓίαΙάηρε ίο ίίιο όαηΐάηρ εοοίοή: Ορίζεται ως η συνολι¬ 
κή αξία των τοποθετήσεων ή επενδύσεων οποιοσδήποτε 
μορφής (ενδεικτικά, καταθέσεις, μετοχές ή χρεόγραφα) 
των ασφαλιστικών επιχειρήσεων με έδρα την Ελλάδα 
καθώς και των υποκαταστημάτων ασφαλιστικών επιχει¬ 
ρήσεων τρίτων χωρών που λειτουργούν στην Ελλάδα 
σε πιστωτικά ιδρύματα που λειτουργούν στην Ελλάδα. 

4. Δείκτες για την παρακολούθηση των συστημικών 
επιπτώσεων λόγω εσφαλμένων κινήτρων 

ί. Σύνολο ενεργητικού προς ΑΕΠ (ΙοΐεΙ όαπΚ εεεβίε Ιο 
ΘϋΡ): Παρακολουθείται σε ενοποιημένη βάση για τα 
πιστωτικά ιδρύματα που έχουν λάβει άδεια λειτουργίας 
από την Τράπεζα της Ελλάδος και ορίζεται ως ο λόγος 
της αξίας του συνόλου του ενεργητικού τους προς την 
αξία του ΑΕΠ σε τρέχουσες τιμές. 

ϋ. Μερίδιο των πέντε μεγαλύτερων πιστωτικών ιδρυ¬ 
μάτων στο σύνολο του ενεργητικού (εάει·© οί ίίνο ΙαΓροεί 
ΟΓθάίΙ ίπείίΐυΐίοηε ίπ ΙοΙαΙ βεεοίε): Παρακολουθείται σε 
ατομική βάση για τα πιστωτικά ιδρυμάτων που έχουν 
λάβει άδεια λειτουργίας από την Τράπεζα της Ελλάδος. 
Ορίζεται ως ο λόγος της αξίας του συνολικού ενεργη¬ 
τικού των πέντε μεγαλύτερων (με βάση το ενεργητικό 
τους) πιστωτικών ιδρυμάτων προς την αξία του ενερ¬ 
γητικού του συνόλου των πιστωτικών ιδρυμάτων. 

μι. Δείκτης μόχλευσης (ΙονθΓαρο ταΐίο): Παρακολουθεί- 
ται σε ενοποιημένη βάση για τα πιστωτικά ιδρύματα που 
έχουν λάβει άδεια λειτουργίας από την Τράπεζα της 
Ελλάδος. Ορίζεται όπως προβλέπεται από το άρθρο 429 
του Κανονισμού 575/2013 του Ευρωπαϊκού Κοινοβουλίου 
και του Συμβουλίου, της 26ης Ιουνίου 2013, «σχετικά με 
τις απαιτήσεις προληπτικής εποπτείας για πιστωτικά 
ιδρύματα και επιχειρήσεις επενδύσεων και την τροπο¬ 
ποίηση του κανονισμού (ΕΕ) αριθ. 648/2012» και τον κατ' 
εξουσιοδότηση Κανονισμό (ΕΕ) 2015/62 της Επιτροπής, 
της 10ης Οκτωβρίου 2014, «για την τροποποίηση του 
κανονισμού (ΕΕ) αριθ. 575/2013 του Ευρωπαϊκού Κοι¬ 
νοβουλίου και του Συμβουλίου όσον αφορά τον δείκτη 
μόχλευσης». 

ίν. Διαφορά δείκτη αποδοτικότητας ιδίων κεφαλαίων 
(ΓβΙυητ οπ ορυίΐγ - ΒΟΕ ραρ): Παρακολουθείται σε ενο¬ 
ποιημένη βάση για τα πιστωτικά ιδρύματα που έχουν 
λάβει άδεια λειτουργίας από την Τράπεζα της Ελλάδος. 
Ορίζεται ως η απόκλιση του δείκτη αποδοτικότητας των 
ιδίων κεφαλαίων τους (λόγος των κερδών προ φόρων 
προς το μέσο ετήσιο επίπεδο των ιδίων κεφαλαίων) 
από τη μακροπρόθεσμη τάση του. 

5. Δείκτες για την παρακολούθηση της ανθεκτικότη- 
τας των υποδομών του χρηματοπιστωτικού συστήματος 
Στο πλαίσιο της παρακολούθησης της ανθεκτικότητας 
των υποδομών του χρηματοπιστωτικού συστήματος 
παρακολουθείται, μεταξύ άλλων, η ανθεκτικότητα των 
πιστωτικών ιδρυμάτων, των ασφαλιστικών επιχειρήσε¬ 
ων και των κεντρικών αντισυμβαλλομένων. Ενδεικτικά, 
παρακολουθούνται οι ακόλουθοι δείκτες: 
α) Ανθεκτικότητα των πιστωτικών ιδρυμάτων 
ί. Δείκτης αποδοτικότητας ιδίων κεφαλαίων (ΓβΙυιη οη 
ορυιΐγ - ΒΟΕ): Παρακολουθείται σε ατομική βάση για τα 
πιστωτικά ιδρύματα που έχουν λάβει άδεια λειτουργίας 
από την Τράπεζα της Ελλάδος. Ορίζεται ως ο λόγος 
των κερδών προ φόρων προς το μέσο ετήσιο επίπεδο 
των ιδίων κεφαλαίων. 

ϋ. Δείκτης αποτελεσματικότητας (οοεί-ίο-ίηοοπίθ Γ3ΐίο): 
Παρακολουθείται σε ατομική βάση για τα πιστωτικά 
ιδρύματα που έχουν λάβει άδεια λειτουργίας από την 
Τράπεζα της Ελλάδος και ορίζεται ως ο λόγος των 
λειτουργικών εξόδων προς τα λειτουργικά έσοδα. Στα 
λειτουργικά έξοδα δεν περιλαμβάνονται οι προβλέψεις 
για τον πιστωτικό κίνδυνο (δηλ. οι ζημίες απο μείωσης), 
ϋι. Δείκτης καθαρών μη εξυπηρετούμενων ανοιγμάτων 
προς ίδια κεφάλαια (Γ3ίίο οί ηοη-ρθίΤοιπιιηρ οχροευίΌε 
ηοί οί ρΓονίείοηε Ιο οννη ΐυηάε): Παρακολουθείται σε 
ατομική βάση για τα πιστωτικά ιδρύματα που έχουν 


λάβει άδεια λειτουργίας από την Τράπεζα της Ελλάδος. 
Ορίζεται ως ο λόγος της αξίας των μη εξυπηρετούμε¬ 
νοι ανοιγμάτων, αφού αφαιρεθούν οι συσσωρευμένες 
προβλέψεις για τον πιστωτικό κίνδυνο, προς τα ίδια 
κεφάλαια των πιστωτικών ιδρυμάτων, 
ίν. Δείκτης κεφαλαίου κοινών μετοχών της κατηγορίας 
1 (Οοπιπιοη Εηυίίγ Τιθγ 1 ΟΒρίίβΙ Γ3ίίο): Παρακολουθείται 
σε ατομική βάση για τα πιστωτικά ιδρύματα που έχουν 
λάβει άδεια λειτουργίας από την Τράπεζα της Ελλά¬ 
δος και ορίζεται όπως προβλέπεται από το άρθρο 92, 
παράγραφος 2, στοιχείο α) του Κανονισμού 575/2013 
του Ευρωπαϊκού Κοινοβουλίου και του Συμβουλίου, της 
26ης Ιουνίου 2013, «σχετικά με τις απαιτήσεις προληπτι¬ 
κής εποπτείας για πιστωτικά ιδρύματα και επιχειρήσεις 
επενδύσεων και την τροποποίηση του κανονισμού (ΕΕ) 
αριθ. 648/2012». 

β) Ανθεκτικότητα των ασφαλιστικών επιχειρήσεων 
Για τις ασφαλιστικές επιχειρήσεις με έδρα την Ελλάδα 
καθώς και για τα υποκαταστήματα ασφαλιστικών επιχει¬ 
ρήσεων τρίτων χωρών που λειτουργούν στην Ελλάδα, 
παρακολουθούνται, ενδεικτικά, οι ακόλουθοι δείκτες: 

ί. Δείκτης φερεγγυότητας (εοίνοηογ Γ3ίίο): Παρακο- 
λουθείται για το σύνολο των εν λόγω επιχειρήσεων 
και ορίζεται ως ο λόγος των συνολικών επιλέξιμων πο¬ 
σών ιδίων κεφαλαίων για την κάλυψη των κεφαλαιακών 
απαιτήσεων φερεγγυότητας (όπως αυτές ορίζονται στο 
άρθρο 101 της Οδηγίας 2009/138/ΕΚ του Ευρωπαϊκού 
Κοινοβουλίου και του Συμβουλίου, της 25ης Νοεμβρίου 
2009, «σχετικά με την ανάληψη και την άσκηση δραστη¬ 
ριοτήτων ασφάλισης και αντασφάλισης (Φερεγγυότητα 
II)») προς το συνολικό ποσό των κεφαλαιακών απαιτή¬ 
σεων φερεγγυότητας. 

ϋ. Δείκτης κάλυψης των ελάχιστων κεφαλαιακών απαι¬ 
τήσεων (γ 3ΐϊο οί Μίηίπιυπι ΟβρίίαΙ ΒορυίΓθπίθπΙ): Παρα- 
κολουθείται για το σύνολο των εν λόγω επιχειρήσεων 
και ορίζεται ως ο λόγος των συνολικών επιλέξιμων πο¬ 
σών ιδίων κεφαλαίων για την κάλυψη των ελάχιστων 
κεφαλαιακών απαιτήσεων (όπως αυτές ορίζονται στο 
άρθρο 129 της Οδηγίας 2009/13 8/ΕΚ του Ευρωπαϊκού 
Κοινοβουλίου και του Συμβουλίου, της 25ης Νοεμβρίου 
2009, «σχετικά με την ανάληψη και την άσκηση δραστη¬ 
ριοτήτων ασφάλισης και αντασφάλισης (Φερεγγυότητα 
II)») προς το συνολικό ποσό των ελάχιστων κεφαλαιακών 
απαιτήσεων. 

γ) Ανθεκτικότητα των κεντρικών αντισυμβαλλομένων 
Γ ια τους κεντρικούς αντισυμβαλλομένους που έχουν 
λάβει άδεια λειτουργίας στην Ελλάδα, παρακολουθού- 
νται, ενδεικτικά: (ί) το ύψος των κεφαλαιακών απαιτή¬ 
σεων (οβρίίαΙ ΓθρυίΓθπιβπΙε), όπως αυτές ορίζονται στο 
άρθρο 16 του Κανονισμού (ΕΕ) αριθ. 648/2012 του Ευ¬ 
ρωπαϊκού Κοινοβουλίου και του Συμβουλίου, της 4ης 
Ιουλίου 2012, «για τα εξωχρηματιστηριακά παράγωγα, 
τους κεντρικούς αντισυμβαλλομένους και τα αρχεία 
καταγραφής συναλλαγών», (ϋ) το ύψος του κεφαλαίου 
εκκαθάρισης (άθίευίί ίυηά), όπως αυτό ορίζεται στο άρ¬ 
θρο 42 του ίδιου Κανονισμού. 

VI. Επιλογή μακροπροληπτικών εργαλείων 
1. Τα διαθέσιμα στην Τράπεζα της Ελλάδος μακροπρο¬ 
ληπτικά εργαλεία συσχετίζονται με τους ενδιάμεσους 
στόχους μακροπροληπτικής πολιτικής ως εξής: 

Α. Εργαλεία που αποσκοπούν στη διαμόρφωση κατάλ¬ 
ληλου επιπέδου πιστωτικής επέκτασης και μόχλευσης, 
συμπεριλαμβανομένων της πρόληψης και του περιορι- 

σμού της υπερβολικής πιστωτικής επέκτασης και μό¬ 
χλευσης, εφόσον υφίστανται, 
α) Το αντικυκλικό κεφαλαιακό απόθεμα ασφαλεί¬ 
ας κατά την έννοια των άρθρων 123 και 127-130 του 
Ν. 4261/2014. 

β) Το απόθεμα ασφαλείας συστημικού κινδύνου κατά 
την έννοια των άρθρων 125-126 του Ν. 4261/2014. 

γ) Τα μέτρα που προβλέπονται από τα άρθρα 124 παρ. 
2 και 164 παρ. 5 του Κανονισμού (ΕΕ) αριθ. 575/2013. 

δ) Τα μέτρα που προβλέπονται από το άρθρο 458 του 
Κανονισμού (ΕΕ) αριθ. 575/2013 και αφορούν: 

ί. το επίπεδο ιδίων κεφαλαίων που ορίζεται στο άρθρο 
92 του εν λόγω Κανονισμού, 
μ. το επίπεδο του αποθέματος ασφαλείας διατήρη¬ 
σης κεφαλαίου που προβλέπεται στο άρθρο 122 του 
Ν. 4261/2014, 

μι. τη στάθμιση κινδύνου με στόχευση στις «φούσκες 
κερδοσκοπίας» στον τομέα των οικιστικών και επαγ¬ 
γελματικών ακινήτων ή στα ανοίγματα εντός του χρη¬ 
ματοπιστωτικού τομέα. 

Β. Εργαλεία που αποσκοπούν στην πρόληψη και τον 
περιορισμό της υπερβολικής ασυμφωνίας ληκτότητας 
απαιτήσεων-υποχρεώσεων και της έλλειψης ρευστό¬ 
τητας της αγοράς 

Τα μέτρα που προβλέπονται από το άρθρο 458 του 
Κανονισμού (ΕΕ) αριθ. 575/2013 και αφορούν τις απαιτή¬ 
σεις ρευστότητας που καθορίζονται στο έκτο μέρος του 
εν λόγω Κανονισμού (απαίτηση κάλυψης ρευστότητας, 
σταθερή χρηματοδότηση). 

Γ. Εργαλεία που αποσκοπούν στον περιορισμό της 
άμεσης και έμμεσης συγκέντρωσης χρηματοδοτικών 
ανοιγμάτων 

α) Το απόθεμα ασφαλείας συστημικού κινδύνου κατά 
την έννοια των άρθρων 125-126 του Ν. 4261/2014. 

β) Τα μέτρα που προβλέπονται από τα άρθρα 124 παρ. 
2 και 164 παρ. 5 του Κανονισμού (ΕΕ) αριθ. 575/2013. 

γ) Τα μέτρα που προβλέπονται από το άρθρο 458 του 
Κανονισμού (ΕΕ) αριθ. 575/2013 και αφορούν: 

ί. το επίπεδο ιδίων κεφαλαίων που ορίζεται στο άρθρο 
92 του εν λόγω Κανονισμού, 
ϋ. τις απαιτήσεις για τα μεγάλα χρηματοδοτικά ανοίγ¬ 
ματα που ορίζονται στο άρθρο 392 και τα άρθρα 395 
έως 403 του εν λόγω Κανονισμού, 
μι. το επίπεδο του αποθέματος ασφαλείας διατήρη¬ 
σης κεφαλαίου που προβλέπεται στο άρθρο 122 του 
Ν. 4261/2014, 

ιν. τη στάθμιση κινδύνου με στόχευση στις «φούσκες 
κερδοσκοπίας» στον τομέα των οικιστικών και επαγ¬ 
γελματικών ακινήτων ή στα ανοίγματα εντός του χρη¬ 
ματοπιστωτικού τομέα. 

Δ. Εργαλεία που αποσκοπούν στον περιορισμό των 
συστημικών επιπτώσεων λόγω εσφαλμένων κινήτρων 
και τη μείωση του ηθικού κινδύνου: 

α) Το απόθεμα ασφαλείας των παγκοσμίως συστημι- 
κά σημαντικών ιδρυμάτων (Θ-3ΙΙ) κατά την έννοια του 
άρθρου 124 του Ν. 4261/2014. 

β) Το απόθεμα ασφαλείας των λοιπών συστημικά ση¬ 
μαντικών ιδρυμάτων (0-311) κατά την έννοια του άρθρου 
124 του Ν. 4261/2014. 

γ) Το απόθεμα ασφαλείας συστημικού κινδύνου κατά 
την έννοια των άρθρων 125-126 του Ν. 4261/2014. 

δ) Τα μέτρα που προβλέπονται από το άρθρο 458 του 
Κανονισμού (ΕΕ) αριθ. 575/2013 και αφορούν: 


ί. το επίπεδο ιδίων κεφαλαίων που ορίζεται στο άρθρο 
92 του εν λόγω Κανονισμού, 
μ. το επίπεδο του αποθέματος ασφαλείας διατήρη¬ 
σης κεφαλαίου που προβλέπεται στο άρθρο 122 του 
Ν. 4261/2014, 

μι. τις απαιτήσεις ρευστότητας που καθορίζονται στο 
έκτο μέρος του εν λόγω Κανονισμού. 

Ε. Εργαλεία που αποσκοπούν στην ενίσχυση της αν- 
θεκτικότητας των υποδομών του χρηματοπιστωτικού 
συστήματος 

Τα διαθέσιμα στην Τράπεζα της Ελλάδος μακροπρο¬ 
ληπτικά εργαλεία που εμπίπτουν σε αυτήν την κατη¬ 
γορία αφορούν στην ενίσχυση της ανθεκτικότητας των 
πιστωτικών ιδρυμάτων και περιλαμβάνουν τα ακόλουθα: 

α) Το απόθεμα ασφαλείας συστημικού κινδύνου κατά 
την έννοια των άρθρων 125-126 του Ν. 4261/2014. 

β) Τα μέτρα που προβλέπονται από το άρθρο 458 
του Κανονισμού (ΕΕ) αριθ. 575/2013 και αφορούν τις 
απαιτήσεις δημοσιοποίησης που ορίζονται στα άρθρα 
431 έως 455 του εν λόγω Κανονισμού. 

2. Οι γενικές αρχές που διέπουν την επιλογή και 
βαθμονόμηση (οαΙίόΓΒΐίοη) του κατάλληλου μακροπρο- 
ληπτικού εργαλείου ή συνδυασμού εργαλείων για την 
επίτευξη ενός ή περισσότερων ενδιάμεσων στόχων μα¬ 
κροπροληπτικής πολιτικής είναι οι εξής: 

α) Αποτελεσματικότητα: Ο βαθμός στον οποίο το ερ¬ 
γαλείο δύναται να προλάβει ή να περιορίσει το σχετικό 
συστημικό κίνδυνο. Σε αυτό το πλαίσιο, λαμβάνονται 
υπόψη οι ακόλουθοι παράγοντες: 

ί το είδος του συστημικού κινδύνου (όπως, για πα¬ 
ράδειγμα, η υπερβολική πιστωτική επέκταση) και, ως 
εκ τούτου, ο ενδιάμεσος στόχος μακροπροληπτικής 
πολιτικής που πρέπει να επιτευχθεί, 
ϋ. η φύση του συστημικού κινδύνου (δηλαδή η κυκλική 
ή διαρθρωτική διάσταση του συστημικού κινδύνου), 
ϋι. η πηγή του συστημικού κινδύνου (π.χ. το εάν ο 
συστημικός κίνδυνος απορρέει από το σύνολο των πι¬ 
στωτικών ιδρυμάτων ή κάποιο υποσύνολο αυτών ή από 
συγκεκριμένα χρηματοδοτικά ανοίγματα ή συγκεκριμέ¬ 
νες δραστηριότητες των πιστωτικών ιδρυμάτων), 
β) Αποδοτικότητα: Η δυνατότητα του εργαλείου να 
επιτύχει τον απώτερο στόχο και τους ενδιάμεσους 
στόχους μακροπροληπτικής πολιτικής με το ελάχιστο 
δυνατό κόστος και τις ελάχιστες δυνατές παρενέργει¬ 
ες, ώστε να επιτυγχάνεται η απαραίτητη ισορροπία 
ανάμεσα στην ανθεκτικότητα του χρηματοπιστωτικού 
συστήματος και την οικονομική ανάπτυξη, 
γ) Αναλογικότητα: Η δυνατότητα εφαρμογής του ερ¬ 
γαλείου με τρόπο ανάλογο προς το επίπεδο του συ- 
στημικού κινδύνου, 

δ) Απλότητα: Η ευκολία στην εφαρμογή του εργαλείου 
και η δυνατότητα επεξήγησης των σχετικών αποφάσεων 
με εύληπτο τρόπο. 

ε) Περιορισμός των ευκαιριών για καταχρηστική επι¬ 
λογή του ευνοϊκότερου, κατά περίπτωση, κανονιστικού 
καθεστώτος («κανονιστικό αρμπιτράζ»): Η επιλογή ερ¬ 
γαλείων που παρέχουν περιορισμένες ευκαιρίες για 
κανονιστικό αρμπιτράζ. Προς το σκοπό αυτό, η Τράπεζα 
της Ελλάδος συνεργάζεται με τις μακροπροληπτικές 
και εποπτικές αρχές άλλων χωρών, εφόσον κρίνεται 
σκόπιμο. 

στ) Περιορισμός αρνητικών επιπτώσεων σε διασυνο¬ 
ριακό επίπεδο: Η επιλογή εργαλείων με περιορισμένες 



30664 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


αρνητικές επιπτώσεις σε άλλες χώρες. Προς το σκοπό 
αυτό, η Τράπεζα της Ελλάδος συνεργάζεται με τις μα¬ 
κροπροληπτικές και εποπτικές αρχές άλλων χωρών, 
εφόσον κρίνεται σκόπιμο. 

ζ) Αμοιβαιότητα: Επιπλέον των περιπτώσεων για 
τις οποίες προβλέπεται υποχρεωτική αμοιβαιότητα 
(ΓαοίρΓΟΟίίγ), βάσει των διατάξεων της κείμενης νομο¬ 
θεσίας, η Τράπεζα της Ελλάδος επιδιώκει την αναγνώ¬ 
ριση των μακροπροληπτικών μέτρων που λαμβάνονται 
σε άλλες χώρες, εφόσον κρίνεται σκόπιμο. Σε αυτό 
το πλαίσιο, η Τράπεζα της Ελλάδος συνεργάζεται με 
τις μακροπροληπτικές και εποπτικές αρχές των χωρών 
αυτών καθώς και με τις αρμόδιες για το σκοπό αυτό 
ευρωπαϊκές αρχές, σύμφωνα με το εκάστοτε ισχύον 
ευρωπαϊκό και εθνικό θεσμικό πλαίσιο. 

η) Συμμόρφωση με το εκάστοτε ισχύον θεσμικό πλαί¬ 
σιο: Λαμβάνονται υπόψη οι περιορισμοί που τίθενται 
από το εκάστοτε ισχύον θεσμικό πλαίσιο σχετικά με τη 
χρήση (ενεργοποίηση, βαθμονόμηση, απενεργοποίηση) 
των μακροπροληπτικών εργαλείων. 

3. Η Τ ράπεζα της Ελλάδος δύναται να χρησιμοποιήσει 
συνδυαστικά περισσότερα του ενός μακροπροληπτι¬ 
κά εργαλεία, όταν αυτό υπαγορεύεται από το είδος, 
τη φύση ή το μέγεθος του συστημικού κινδύνου ή για 
σκοπούς περιορισμού των ευκαιριών κανονιστικού αρ¬ 
μπιτράζ. Για παράδειγμα, δύνανται να χρησιμοποιηθούν 
συνδυαστικά περισσότερα του ενός μακροπροληπτικά 
εργαλεία, προκειμένου να επιτευχθούν περισσότεροι 
του ενός στόχοι μακροπροληπτικής πολιτικής (εφόσον 
ένα μοναδικό εργαλείο δεν μπορεί να περιορίσει απο¬ 
τελεσματικά τους συναφείς συστημικούς κινδύνους) ή 
προκειμένου να αντιμετωπιστεί τόσο η κυκλική όσο και 
η διαρθρωτική διάσταση του συστημικού κινδύνου. Σε 
κάθε περίπτωση, λαμβάνονται υπόψη τυχόν περιορισμοί 
σχετικά με τη χρήση των μακροπροληπτικων εργαλεί¬ 
ων, οι οποίοι τίθενται από το εκάστοτε ισχύον θεσμικό 
πλαίσιο. 

VII. Εφαρμογή της μακροπροληπτικής πολιτικής 

1. Η εφαρμογή της μακροπροληπτικής πολιτικής από 
την Τ ράπεζα της Ελλάδος ακολουθεί τη γενική αρχή της 
οριοθετημένης διακριτικής ευχέρειας (ρυίόθό όίεοΓθΙίοη). 
Σύμφωνα με την αρχή αυτή, οι αποφάσεις για τη χρή¬ 
ση (ενεργοποίηση, βαθμονόμηση, απενεργοποίηση) των 
μακροπροληπτικων εργαλείων (αποφάσεις εφαρμογής 
της μακροπροληπτικής πολιτικής) δεν λαμβάνονται με 


βάση αυτοματοποιημένους κανόνες που στηρίζονται 
αποκλειστικά σε ποσοτικά στοιχεία (τιμές συγκεκριμέ¬ 
νων δεικτών), αλλά με βάση την τεχνική-επιστημονική 
κρίση (θχρθΐΊ ίυάρβπίθηΐ), η οποία συνεκτιμά τα ποσο¬ 
τικά στοιχεία, τη φάση του οικονομικού και πιστωτικού 
κύκλου και τα ιδιαίτερα χαρακτηριστικά της χώρας και 
του εθνικού χρηματοπιστωτικού συστήματος. 

2. Η Τ ράπεζα της Ελλάδος λαμβάνει τις αποφάσεις για 
τη χρήση των μακροπροληπτικων εργαλείων, και ειδικό¬ 
τερα για την ενεργοποίηση, βαθμονόμηση (οεΙίάΓαΙίοπ) 
και απενεργοποίησή τους (αποφάσεις εφαρμογής της 
μακροπροληπτικής πολιτικής), σύμφωνα με το άρθρο 
55Α του Καταστατικού της, τις διατάξεις της εκάστοτε 
ισχύουσας εθνικής νομοθεσίας καθώς και το εκάστο¬ 
τε ισχύον ευρωπαϊκό θεσμικό πλαίσιο. Προκειμένου να 
λάβει αποφάσεις εφαρμογής της μακροπροληπτικής 
πολιτικής, η Τράπεζα της Ελλάδος συνεργάζεται με 
άλλες αρχές σε εθνικό και ευρωπαϊκό επίπεδο, όπως 
προβλέπεται από το εκάστοτε ισχύον εθνικό και ευρω¬ 
παϊκό θεσμικό πλαίσιο. 

3. Οι κανονιστικές αποφάσεις εφαρμογής της μακρο¬ 
προληπτικής πολιτικής δημοσιεύονται στην Εφημερί¬ 
δα της Κυβερνήσεως της Ελληνικής Δημοκρατίας και 
αναρτώνται στον ιστότοπο της Τράπεζας της Ελλάδος. 

VIII. Αξιολόγηση της εφαρμογής της μακροπροληπτι¬ 
κής πολιτικής 

Η Τ ράπεζα της Ελλάδος εξετάζει τα αποτελέσματα 
της χρήσης των μακροπροληπτικών εργαλείων στην 
επίτευξη του απώτερου στόχου και των ενδιάμεσων 
στόχων μακροπροληπτικής πολιτικής. Σε αυτό το 
πλαίσιο, εκτιμώνται τυχόν αρνητικές επιπτώσεις από 
την ενεργοποίηση των μακροπροληπτικών εργαλείων 
σε εγχώριο και διασυνοριακό επίπεδο. Τα σχετικά 
συμπεράσματα λαμβάνονται υπόψη στις αποφάσεις 
εφαρμογής της μακροπροληπτικής πολιτικής, καθώς 
επίσης και στην επανεξέταση του πλαισίου για την 
άσκηση μακροπροληπτικής πολιτικής, εφόσον κρίνεται 
σκόπιμη. 

Η παρούσα πράξη να δημοσιευθεί στην Εφημερίδα 
της Κυβερνήσεως και να αναρτηθεί στον ιστότοπο της 
Τράπεζας της Ελλάδος. 

Ο Διοικητής 
ΙΩΑΝΝΗΣ ΣΤΟΥΡΝΑΡΑΣ 

